Tomari, Rusya

Ang Tomari () ay isang pambaybaying-dagat na lungsod at sentrong pampangasiwaan ng Distrito ng Tomarinsky sa Sakhalin Oblast, Rusya. Matatagpuan ito sa kanlurang baybaying-dagat ng Pulo ng Sakhalin, sa layong 167 kilometro (104 milya) hilagang-kanluran ng Yuzhno-Sakhalinsk na sentrong pampangasiwaan ng oblast. Ang populasyon nito ay 4,541 katao.

Kasaysayan
Ang look kung saang nakatayo ngayon ang lungsod ay binisita ng dalawang mga pragatang Pranses, Boussole at Astrolabe, noong Hulyo 12 at 14, 1787, at pinamunuan ni Lapérouse. Ipinangalan ng mga Pranses ang look bilang Look ng Langle, mula sa kapitan ng Astrolabe. Sa mga panahong iyon, isa lamang itong maliit na kumpol ng mga kubo. Mayroong mabuting ugnayan ang mga Pranses sa mga nakatira na itinuring nilang may lahing Tsino sa nakaraan at inilarawan nilang matalino, makisig, at pandak. Karamihan sa mga nakatira ay nangingisda, nangangaso, at nagpapastol ng hayop. Madalang ang pagsasaka. Madalas na nangangalakal sila sa mga pamayanan sa Ilog Amur sa kalupaan at sa Hapon. Nagbigay si Lapérouse ng madetalyeng paglalarawan ng kaniyang ugnayan sa mga taong ito sa kaniyang akdang Voyage de Laperouse Autour du Monde na inilathala noong 1797.

Itinatag ang makabagong Tomari noong 1870. Kasabay ng nalalabing bahagi ng katimugang Sakhalin, napunta ito sa pamamahalang Hapones sa ilalim ng Kasunduan sa Portsmouth noong 1905 at nanatili ito hanggang sa taong 1945. Sa mga panahong iyon nakilala ito bilang  na hango sa salitang Ainu na nagngangahulugang nasa look. Bumalik ito sa Unyong Sobyet noong 1945 at ginawaran ito ng katayuang panlungsod noong 1946, kasabay ng pagbabago ng pangalan nito sa Tomari.

Demograpiya

Ekonomiya
Pangunahing mga industriya ay pangingisda, paggawa ng likaw, at pagtotroso. Nalugi ang isang pagawaan ng papel, na siyang pinakamalaking pasilidad pang-industriya sa lungsod, noong kalagitnaan ng dekada-1990. Ang pagbagsak nito ay humantong sa malakihang paglisan ng mamamayan ng lungsod.

Transportasyon
Ang lungsod ay nasa daambakal na nag-uugnay ng Kholmsk sa Ilinskoye.

Mga kapatid na lungsod
 Teshio, Hokkaido, Hapon

Mga sanggunian
Talababa

Mga pinagkunan

Kaurian:Mga lungsod sa Sakhalin Oblast
Kaurian:Mga bayan at lungsod sa Rusya